cyanic-selkie/wikianc huggingface dataset:
דרק פרפיט
העתיד ו"המסקנה הדוחה"
מחקר של דפוסי מזג אוויר ותופעות פיזיות אחרות במאה ה-20 הראה שלשינויים קלים מאוד בתנאים בזמן T יש השפעות דרסטיות בכל עת לאחר T (ראו: אפקט הפרפר). השוו זאת למעורבות רומנטית של בני זוג לעתיד. כל פעולה שננקטת היום, בזמן T, תשפיע על מי שקיים לאחר מספר דורות בלבד. לדוגמה, שינוי משמעותי במדיניות הסביבתית הגלובלית ישנה את תנאי תהליך ההתעברות עד כדי כך שאחרי 300 שנה לא נולד למעשה אף אחד מאותם אנשים שהיו נולדים. זוגות שונים פוגשים זה את זה ומתעברים בזמנים שונים, וכך נוצרים אנשים שונים.
כך נוכל ליצור מדיניות הרת אסון שתהיה גרועה יותר עבור אף אחד, כי אף אחד מאותם אנשים לא יתקיים במסגרת המדיניות השונה. אם נשקול את ההשלכות המוסריות של מדיניות פוטנציאלית במונחים משפיעים על האדם, לא תהיה לנו סיבה להעדיף מדיניות תקינה על מדיניות לא תקינה בתנאי שהשפעותיה לא יורגשו במשך כמה דורות. זוהי בעיית אי-הזהות בצורתה הטהורה ביותר, כי זהותם של הדורות הבאים תלויה סיבתית, באופן רגיש מאוד, במעשיהם של הדורות הנוכחיים.
חיים אישיים
ב-1982 פרפיט פגש את הפילוסופית ג'נט רדקליף ריצ'רדס ומאז היו בזוגיות עד עד יום מותו. הם נישאו בשנת 2010. ריצ'רדס האמינה שלפרפיט הייתה תסמונת אספרגר.
פרפיט תמך באלטרואיזם אפקטיבי. הוא היה חבר ב- Giving What We Can והתחייב לתרום לפחות 10% מהכנסתו לארגוני צדקה יעילים.
פרפיט היה צלם נלהב שנסע בקביעות לוונציה ולסנט פטרסבורג כדי לצלם אדריכלות.
הרטפורד (פירושונים)
{{פירושונים| ערים:
חברות:
ראו גם
}}
יהודה דומיניץ
יהודה לייב דוֹמיניץ (20 באפריל 1926 - 30 במאי 2009) היה פעיל ציוני ואיש ציבור שעסק רבות בנושאי העלייה לארץ ישראל. היה מנכ"ל המחלקה לעלייה וקליטה של הסוכנות היהודית, וכן חבר הנהלה בארגונים ועמותות שונות. יקיר ירושלים.
קורות חיים
דומיניץ נולד ב-1926 בקארלסבאד שבצ'כיה, בנם של אברהם וסימה, יוצאי פולין, בעלי מסעדה ששימשה גם מקום כינוס קבוע להסתדרות הציונית המקומית. משפחתו היא מצאצאי הרב יהודה לייבוש דומיניץ מגרודז'יסק. למד בבתי ספר יסודיים בקרלסבאד ופראג. בקיץ 1938 סופחה העיר, בעקבות הסכמי מינכן, לגרמניה הנאצית, והמשפחה נמלטה לפראג. במרץ 1939 נכנס הצבא הגרמני לפראג, וצ'כיה הפכה מדינת חסות גרמנית. באוקטובר 1939 אישרו הבריטים עליית קבוצה של נערים מתחת לגיל 15 על סמך דרישה של קרובים בארץ ישראל. במסגרת תוכנית זאת, שנקראה "פדיון שבויים", עלה יהודה לארץ ישראל כנער בודד, בעוד משפחתו – הוריו ושני אחיו – נשארה בפראג ונידונה, ככל שאר היהודים לגירוש לטרזינשטאט ומשם לאושוויץ.
לאחר קליטה ראשונה אצל קרובים בירושלים ובחיפה, הצטרף יהודה, באביב 1940, למחזור הראשון של ישיבת בני עקיבא בכפר הרא"ה. משם עבר כעבור שלש שנים לישיבת מרכז הרב בירושלים. במקביל היה פעיל בבני עקיבא. הצטרף להגנה, והתנדב לסייע בקליטת ילדי טהראן.
בסוף מלחמת העולם השנייה השתתף בסמינריון לשליחים של ההסתדרות הציונית, כהכנה ליציאה לשליחות אל שארית הפליטה באירופה, כאשר התנאים יאפשרו זאת. בשנת הלימודים 1945 שימש מורה-מדריך במוסד "עלייה" של עליית הנוער. בשנת 1946 נישא לתמר לבית גולדשלג. בסוף אותה שנה יצא עם רעייתו לשליחות, לניהול בית עליית הנוער "גבעת הילד" בפירנצה. שם החלה מעורבותו בעלייה ב', בעלייה ד', ובגיוס נוער ל"הגנה" (גח"ל). הבית הוקם למען נוער שארית הפליטה, אך הופנו אליו גם ילידי איטליה וקבוצות נוער מלוב.
לאחר שובו לארץ ב-1949 החל בעבודתו במחלקה לעלייה של הסוכנות היהודית. מאז ועד 1986 עסק עיסוק מלא בנושאי עלייה וקליטה, ועלה במשך השנים מתפקיד עוזר למזכיר המחלקה לתפקיד מנכ"ל המחלקה לעלייה וקליטה. במסגרת תפקידיו היה מעורב בכל מבצעי העלייה הגלויים והעלומים, ובכללם העלייה מצפון אפריקה, מסוריה-לבנון, מאיראן ומאתיופיה, ובמעבר רבבות עולי מזרח אירופה דרך מערב אירופה לארץ. היה איש הקשר של המחלקה עם "המוסד" בענייני העלייה מארצות שלא הייתה בהן פעילות גלויה. הוא היה שותף פעיל במבצעי עלייה וקליטה שונים, כולל "מבצע משה" לעליית יהודי אתיופיה דרך סודאן השכנה. ב-3 בינואר 1985 פורסם ראיון עם דומיניץ בכתב העת "נקודה", שכלל פרטים על מבצע משה. הראיון לא עבר ביקורת של הצנזורה הצבאית לפני פרסומו. לאחר שהפרסום קיבל תהודה בעיתונות, ערכה לשכת העיתונות הממשלתית תדרוך בו אושר קיום המבצע. יומיים לאחר התדרוך הודיעה ממשלת סודאן על הפסקת המבצע, מה שהותיר אלפי יהודים במחנות פליטים בסודאן. הדעות חלוקות בשאלת תפקידו של הראיון בהפסקת המבצע. דומיניץ סיים את תפקידו בסוכנות בסוף שנת 1985.
עם פרישתו מעבודתו בסוכנות היהודית פתח בירושלים נציגות של המגבית- הפדרציה של ניו יורק (UJA), לייזום ולפיקוח על פרויקטים של שיקום שכונות ושל "קרן העזבונות" של קהילת ניו יורק. במסגרת זאת פעל להפניית משאבים לפרויקטים של קליטת עלייה ושל פיתוח ירושלים, הנגב והגליל.
יהודה דומיניץ היה בעל תואר ראשון (יחסים בינלאומיים וסוציולוגיה ודמוגרפיה של העם היהודי) ובעל תואר שני בהיסטוריה של עם ישראל. פרסם ספר מחקר על מדיניות המוסדות הציוניים בנושאים של עלייה והגירה, מאמרים-חוברות על עליית היהודים מארצות ערב, על בעיות ה"נשירה" של יהודי ברית המועצות, ועשרות מאמרים בנושאים אקטואליים של עלייה וקליטה.
בנוסף לפעילותו בסוכנות היהודית, דומיניץ היה פעיל בארגונים רבים. הוא היה ממייסדי העמותה לדמוגרפיה של העם היהודי, נשיא עמית של הארגון העולמי של עובדי שירותים קהילתיים יהודיים, חבר בחבר הנאמנים של בית הספר הגבוה לטכנולוגיה (מכון לב) בירושלים וחבר הוועד המנהל של מכון לנדר בירושלים, יו"ר "אמנה" (אגודה להפצת תרבות ישראל בלשונות העולים), חבר הנהלת "עמך" והנהלת מט"י (מרכז טיפוח יזמות) ירושלים, חבר המכון לציונות דתית – מוסד הרב קוק, ירושלים. הוא גם היה פעיל במספר גופים עסקיים, והיה חבר מועצת המנהלים של חברת עמיגור וחבר דירקטוריון בבנק טפחות.
נפטר בשבת, 30 במאי 2009, ז' בסיון תשס"ט, ונקבר למחרת בהר המנוחות בגבעת שאול.
בנטון טרוויזו
אוניברסו טרוויזו באסקט (לשעבר פלקנסטרו בנטון טרוויזו) הוא מועדון כדורסל איטלקי מהעיר טרוויזו, המתמודד בסרייה א'.
המועדון נחשב לאחד הבכירים בכדורסל האיטלקי בשנים האחרונות. המועדון זכה ב-5 אליפויות וב-7 גביעים באיטליה. כמו כן, הגיע 4 פעמים לשלב הפיינל פור של גביע אירופה ופעמיים לגמר.
היסטוריה
המועדון נוסד בשנת 1954, ונמכר בשנת 1982 לחברת הביגוד וההלבשה "בנטון". למרות זאת, נותר השם הרשמי של המועדון פלקנסטרו טרוויזו. בשנים שבין היווסדות המועדון לקנייתו על ידי בנטון, לא הייתה לקבוצה הרבה הצלחה באיטליה. הפריצה של בנטון טרוויזו התרחשה בשנות ה-90, ומאז זכתה הקבוצה ב-5 אליפויות.
ההצלחה באיטליה
האליפות הראשונה של בנטון טרוויזו הייתה בעונת 1991/1992, כאשר הוחתם בקבוצה השחקן הטוב ביותר באירופה באותם ימים, טוני קוקוץ', ששיחק בק.ק ספליט שזכתה בגביע אירופה לאלופות שלוש עונות ברציפות. בנטון העפילה לגמר ומנעה מסקבוליני פזארו דאבל, וניצחה אותה בסדרת משחקי גמר הפלייאוף 1:3. בעונת 1996/1997 זכתה באליפות, לאחר שגברה על טים סיסטם בולוניה בסדרת פלייאוף מותחת 2:3. בעונת 2001/2002 שיחקה פעם נוספת מול בולוניה והביסה אותה בסדרת המשחקים 0:3. עונה לאחר מכן, נפגשו שתי הקבוצות שוב בגמר הפלייאוף האיטלקי, וגם הפעם ניצחה בנטון 1:3, ובנוסף, באותה עונה בנטון זכתה גם בגביע האיטלקי אחרי ניצחון על קאנטו בגמר 86:77 והשלימה דאבל ראשון בהיסטוריה של הקבוצה.
לאחר הפסקה של שנתיים מן התואר האיטלקי, הגיע לקבוצה המאמן הישראלי דייוויד בלאט. באותה עונה, זכתה בנטון טרוויזו באליפות החמישית בתולדותיה, לאחר שגברה על קלימאמיו בולוניה בתוצאה 1:3 בסדרת הגמר.
שנה לאחר מכן זכתה הקבוצה בגביע, אולם שיתוף של שחקן שלא כדין גרם להורדת נקודות ממאזנה לירידה לתחתית הטבלה. כתוצאה מכך, איבדה הקבוצה את מקומה ביורוליג.
בסיום עונת 2011/2012 ירדה הקבוצה לליגה השלישית בכדורסל באיטליה בעקבות בעיות כלכליות ושמה הוחלף לאוניברסו טרוויזו באסקט.
באירופה
בנטון הצליחה להגיע 4 פעמים לפיינל פור של הסופרוליג בשנים 1993 ו-1998 וליורוליג בשנים 2002 ו-2003, והישגי השיא שלה היו שני משחקי גמר שאליהם העפילה, הראשון ב-1993 שנערך באתונה בו הפסידה ללימוז' 59:55, ובפעם השנייה כאשר נפגשה בגמר נגד ברצלונה בגמר שנערך בברצלונה ב-2003, אך שוב הפסידה 65:76.
בנוסף, בנטון זכתה פעמיים במפעלים אירופאים - פעם אחת בגביע האירופי בשנת 1995, כאשר גברה על טאו ויטוריה הספרדית בתוצאה 86:94. בנטון זכתה באותו מפעל בפעם השנייה ב-1999 (שם המפעל נקרא אז יורוקאפ) כאשר גברה על ולנסיה הספרדית בתוצאה 60:64.
שחקני עבר מפורסמים
לרשימה המלאה ראו כדורסלני בנטון טרוויזו
דוד שיפמן
דוד שיפמן (14 באפריל 1923 – 18 באוקטובר 1982) היה איש ציבור ישראלי שכיהן כסגן ראש עיריית תל אביב, חבר הכנסת מטעם הליכוד וכסגן שר התחבורה.
ביוגרפיה
נולד בשנת 1923 בוורשה בירת פולין ועלה ארצה ב-1924. משפחתו השתקעה בכפר חסידים, בה למד בישיבה והיה פעיל בתנועת בני עקיבא. בפעילותו התנועתית היה בין מקימי הישיבה בכפר הרוא"ה. לאחר מכן התגייס לצה"ל ושירת כקצין במשטרה צבאית. לאחר שחרורו, בדרגת רב-סרן, למד בסמינר למורים בירושלים.
בשנים 1968–1974 היה מנכ"ל חברה לאספקת ציוד לבתי מלון. לאורך השנים עסק גם בפעילות ציבורית - מקצועית, בהיותו מזכ"ל התאחדות הסוחרים בישראל (1957-1972). כן הצטרף לשורות המפלגה הליברלית, בה נבחר לכהן כיו"ר מרכז המפלגה, והתמודד מטעמה למועצת העיר תל אביב-יפו.
שיפמן כיהן במועצת העיר משנת 1965 וכסגן ראש העיר שלמה להט משנת 1974. בהנהלת העירייה קיבל לאחריותו את אגף התנועה ומנהל ההנדסה. בתפקידים אלו כיהן עד היבחרו לכנסת. במקביל להם מילא תפקידים ציבוריים, ביניהם יו"ר חברת החשמל ויו"ר חברת נתיבי איילון.
בשנת 1981 נבחר מטעם הליכוד לכהן בכנסת העשירית ומונה לסגן שר במשרד התחבורה, תחת השר חיים קורפו. כעבור כשנה נפטר. נקבר בבית העלמין קריית שאול.
תחנת הכוח "אורות רבין" נקראה בתחילה "מאור דוד" על שמו. על שמו נקראו גשר הסמוך לתחנת הרכבת תל אביב מרכז ובית ספר תיכון בטירת כרמל.
בתו, סמדר לבל, כיהנה כחברת מועצת העיר הרצליה. בתו השנייה, ליאורה פרנקל (שיפמן), היא שופטת בדימוס בבית משפט השלום ברמלה.
רוגופס
רוּגוֹפְּס (שם מדעי: Rugops; מילולית: "פני קמטים") הוא סוג של דינוזאור טורף מקבוצת הצרטוזאוריה.
מאפיינים
דינוזאור זה חי באפריקה לפני 95 מיליון שנה. סוג זה תואר ב-2004 במדינת ניז'ר בידי החוקר פול סרנו והוא כלל מין יחיד - Rugops primus''.
נמצאה רק גולגולת של הרוגופס במדינת ניז'ר וממנה שיערו שאורכו היה 6 מ' ומשקלו עד 750 ק"ג. יש חוקרים שאומרים שאורכו היה 5.5 מ' ומשקלו 400 ק"ג. הייתה לו גולגולת קצרה עם זיזים וקרניים מלמעלה. ככל הנראה היו לו זרועות קצרות מאוד ששימשו לאיזון.
ככל הנראה הוא היה אוכל נבלות בעיקרו או שצד יצורים איטיים. מבנה הלסתות לא התאים ללחימה חזקה.
קלוורסטראט
אורכו של הרחוב כ-750 מטרים, ראשיתו בכיכר דאם, וסיומו במונטורן (מגדל המטבעה).
על פי אמונה נוצרית מקומית, בשנת 1345 נערך במפגש הרחובות קלוורסטראט ורוקין נס, המוזכר עד ימינו בתהלוכה דתית שקטה (סטיל אומגאנג) הנערכת מדי שנה.
בגרסת משחק המונופול ההולנדית, רחוב זה הוא הרחוב היקר ביותר במשחק.
משה מלכא (רב)
הרב משה (בן) מלכא (1835 – 1900) היה מורה, שד"ר ואיש ציבור, חזן ודרשן, מנהיג ואב בית הדין של העדה המערבית בירושלים.
ביוגרפיה
נולד במקנס שבמרוקו לרב יעקב מלכא, ובצעירותו עלה לארץ ישראל והשתכן בירושלים. עם הגיעו לעיר, החל לשמש כמורה בתלמוד תורה ובישיבה של העדה המערבית, ובהמשך שימש כדרשן וכחזן.
נסע מספר פעמים לחו"ל כשד”ר מטעם הערים חברון וירושלים, ועד העדה הספרדית בירושלים ווועד העדה המערבית בעיר. בשנת 1865 יצא למסע ארוך בערי אירופה ובטורקיה כשד”ר מטעם וועד העדה המערבית, ובשנת 1871 (ה'תרל"א) הגיע להונגריה, וסיים בשנה זו את המסע. בנסיעתו זו, שמטרתה הייתה איסוף כספים לבניית שכונה לבני העדה המערבית, הפך לשד”ר הראשון מטעם הוועד שנסע לערים שמחוץ לצפון אפריקה.
בשנת 1873 (ה'תרל"ג) נסע כשד”ר למצרים מטעם וועד העדה המערבית, ולמדינות אירופה מטעם ועד העדה הספרדית. בחודש מאי 1874 (אייר ה'תרל"ד) נסע לאמסטרדם שבהולנד מטעם עניי חברון וירושלים, וחזר אליה בשנית בחודש אוגוסט (אלול) של אותה השנה. בעזרת הכספים שגייס בנסיעותיו, ייסד בין היתר מבני חסד ציבוריים, והוקמו בתי המחסה של העדה המערבית בירושלים, שני בתי כנסת בעיר העתיקה ירושלים ובית החולים משגב לדך.
בשל עיסוקיו בפעילות ציבורית, קמו לו מתנגדים שונים, והרבנים רפאל מאיר פאניז'ל ואברהם אשכנזי יצאו להגנתו, כשזה האחרון אף איים להטיל חרם על מי שידבר רעה נגדו.
בשנת 1886 (ה'תרמ"ו), לאחר פטירת רב העדה המערבית אלעזר בן טובו, מונה לשמש כאחד משבעה טובי העיר וגזבריו של ועד העדה המערבית, לצד הרב נחמן בטיטו, הרב מאיר עובדיה, הרב שלמה אבושדיד, הרב יצחק עמאר, הרב משה הכהן והרב משה בן סמחון.
לאחר פטירת הרב יששכר אצראף, נבחר בשנת 1892 (ה'תרנ"ב) לשמש כאב בית הדין וכמנהיג העדה המערבית בירושלים. לצידו, כיהן גם הרב נחמן בטיטו כמנהיג העדה, ומחלוקת שפרצה על כיסא הרבנות בעדה בשנת 1899 (ה'תרנ"ט), הביאה להתפלגות העדה לשתי סיעות: סיעה גדולה שתמכה ברב מלכא והתנגדה לרב בטיטו, וסיעה קטנה יותר שתמכה ברב בטיטו והתנגדה לרב מלכא.
לאחר מאבק ממושך שכלל ההאשמות הדדיות מצד תומכי שני הרבנים, ולאחר התערבותו של הרב יעקב שאול אלישר (שצידד בעד הרב מלכא), בחודש מאי 1900 (אייר ה'תר"ס) הגיעו בעדה להסכמה, במסגרתה הושאר הרב מלכא כמנהיג היחיד של העדה. אחת מהסיבות להרגעת הרוחות הייתה פשרה של הרב אלישר, במסגרתה מונה חיים אהרון ולירו על חלוקת כספי הוועד לעניים, כאדם נייטרלי.
נפטר ב-כ"ד באב ה'תר"ס (19 באוגוסט 1900) ונקבר בהר הזיתים בירושלים.
בתו שמחה נישאה לפעיל הציבור שלמה אשכנזי, בנו של הרב יצחק אשכנזי.
במשך שנים רבות לא נודע מקום קברו. במסגרת מבצע איתור קברים שעורך מדי תקופה "מרכז מידע הר הזיתים" נמצא קברו בחודש ספטמבר 2017, לאור ממצאים בשטח ותיאור ב"פנקסי פרנס", בו מצוין מקום קברו בצירוף המינוח "באב ג'דיד" ("השער החדש") המכונה כיום "שער הרש"ש". על קברו הונחה מצבה חדשה, והכיתוב עליה הורכב משבחים שנכתבו עליו במהלך חייו.
הר שורט
הר שורט (באנגלית: Mount Short) הוא הר הממוקם כ- 2 קילומטרים מזרחית להר סקאלפטשר בחלקו העליון של קרחון רניק, באנטארקטיקה.
גובהו של ההר 2,110 מטרים מעל פני הים.
היסטוריה
ההר מופה על ידי הסקר הגאולוגי של ארצות הברית באמצעות סקרים על הקרקע ובאמצעות תצלומי אוויר שבוצעו על ידי צי ארצות הברית בין השנים 1960–1964. שמו של ההר ניתן לו על ידי הוועדה המייעצת לשמות אנטארקטיים, והוא נקרא על שם סגן-אלוף ג'ון ס. שורט ( John S. Short), מפקד בצי האמריקאי במהלך מבצע הקפאה עמוקה (Operation Deep Freeze ) בין השנים 1967–1968.
מכלוף
מכלוף – שם משפחה יהודי לובי, בעיקר בקרב קהילת מחוז טריפולי
{{פירושונים|
ראו גם
}}
הבית ברחוב שלוש
הבית ברחוב שלוש הוא סרט קולנוע ישראלי משנת 1973 שעלילתו מתרחשת בדרום תל אביב לפני קום המדינה. הסרט היה מועמד לפרס אוסקר לסרט הזר הטוב ביותר בשנת 1973, אך הפסיד לסרט "לילה אמריקאי".
זהו הסרט הישראלי הראשון שהעלילה שלו הייתה בתקופת המנדט הבריטי בארץ ישראל.
הסרט מבוסס במידה רבה על הביוגרפיה הפרטית של יוצר הסרט, משה מזרחי. ב-1946 בגיל 15 עלה מזרחי לארץ מאלכסנדריה עם אמו האלמנה ואחיו הקטן שבתאי. הם התיישבו ביפו. ב-13 ביולי 1948 נהרג אחיו בגיל תשע בהפצצה מצרית על תל אביב.
עלילה
סמי (עופר שלחין), הוא בן בכור למשפחה ממוצא מצרי שעלתה לארץ ישראל. סמי מתגורר בשכונת נווה צדק שבתל אביב בזמן המנדט הבריטי. אמו קלרה (גילה אלמגור) היא אלמנה קשת יום העובדת כעוזרת בית ומנקה.
כדי לעזור בפרנסת המשפחה, סמי נאלץ לעזוב את הלימודים ולעבוד במסגריה, שם הוא מתיידד עם מקס הקומוניסט (יוסי פולק) שמכריז על שביתה ולאחר זמן מה מוכה קשות על ידי בריונים.
תוך כדי ביקור בספרייה סמי מתאהב בספרנית בשם סוניה (מיכל בת-אדם), עוזבת קיבוץ בת 25 ממוצא רוסי ומנהל עמה מערכת יחסים קצרה. במקביל משדכים לאמו ירושלמי מבוגר בשם חיים זינגר (שייקה אופיר).
האירועים הסוערים בארץ חודרים לתוך הבית. השכן איש הלח"י ניסים (ניסו) חודרה (יוסף שילוח) נרדף על ידי הבריטים ולבסוף מוצא להורג. סמי עצמו משתתף בהדבקת כרוזים של האצ"ל וכמעט נתפס.
המוזיקה בסרט מלווה בשירים של שושנה דמארי והמפורסם בהם שיר הסיום "לאור הזכרונות" (מוהר / וילנסקי).
קישורים חיצוניים
ביקורות
אודי בונשטיין
אודי בונשטיין (נולד ב-5 בינואר 1969) הוא פסיכולוג קליני מדריך ופסיכולוג רפואי מומחה ישראלי.
ביוגרפיה
בונשטיין מכהן כפסיכולוג הראשי במרכז הרפואי לגליל בנהריה, והיה יו"ר האגודה הישראלית להיפנוזה בשנים 2013-2019. הוא מורשה לעיסוק, למחקר ולהוראת היפנוזה. מייסד ומנהל את "הדדיות - מכון מוכר ללימודי היפנוט". בעבר עמד בראש התוכנית התלת-שנתית לפסיכותרפיה בצפת.
בונשטיין פיתח גישה רב-ממדית לתאוריה של התודעה (theory of mind), המאפשרת אבחון דיפרנציאלי על פני מספר ממדים בלתי תלויים זה בזה, במטרה לאפשר אבחנה מבדלת טובה יותר ומתן מעלה טיפולי מותאם למגוון הפרעות נפשיות. הוא ממבשרי הגישה ההתייחסותית להיפנוזה - גישה הרואה בהיפנוזה התרחשות אינטרסובייקטיבית. בספרו "היפנוזה: דרכה של הנפש ליצור את הגוף" (2014) מציג בונשטיין גישה תאורטית מבוססת מחקר להיפנוזה, המתבססת על מודל התאוריה של התודעה.
אביב טרנר
אביב טרנר (נולדה ב-12 במאי 1988) היא שחקנית, מדבבת וזמרת-יוצרת ישראלית.
ביוגרפיה
טרנר גדלה ביבנה. נכדתו של יעקב טרנר. בצעירותה, למדה טרנר ריקוד והשתתפה בלהקה העירונית של יבנה.
משחק
טרנר החלה את דרכה בעולם המשחק במכינה בסל"ה - הסטודיו לאמנויות התיאטרון מיסודו של יורם לוינשטיין (2010) ולאחר מכן למדה במסלול התלת-שנתי בסטודיו למשחק "הדרך" בניהולם של איל כהן ורות דייכס (2011–2014).
בשנת 2013 שיחקה טרנר במחזמר "זרעים רעים" בהפקתו המוזיקלית של אפי שושני במסגרת חג המחזמר הראשון בבת ים.
בהמשך שיחקה טרנר בתיאטרון הקיבוץ בהצגות "החתול במגפיים", "הסיפור של יאללה ורגע" ו"שבת בבוקר". בנוסף שיחקה בהצגות הילדים "חתול בלבול" ו"פינוקיו" בהפקתו של צביקה להט. טרנר שיחקה בהצגת הפרינג' "מסיבת התה של אליס" בתפקיד אליס, ובקבוצת התיאטרון הירושלמי משחקת בהצגות "מידה כנגד מידה" (שייקספיר) ו"כוונות טובות". בנוסף משחקת במופע הילדים "שלגלון". טרנר יצרה את הכוריאוגרפיה לווידאו הילדים "כוכבים ברשת", וגם למופע "שלגלון" בבימויים של אלון והילה שלגל.
בשנת 2015 שיחקה טרנר בסרט הקצר "Red"; בשנת 2018 שיחקה בסדרת רשת "משחקי המדע" בתפקיד אלקטרודה; ובשנת 2019 שיחקה בסרט הקצר "חד קרן בתל אביב", ובסרט הקולנוע "הארוחה".
מוזיקה
בין השנים 2016 - 2018 הייתה טרנר חברה בהרכב המוזיקלי "Waterman Project".
בשנת 2018 הוציאה טרנר אלבום דואט עם נועם פנחסוב בשם "בריאה".
נכון ל-2019 טרנר הקליטה את אלבום הסולו שלה אותו היא כתבה והלחינה, והפיק אותו אלדד ציטרין. הסינגל הראשון מתוכו הוא "ככל שהמכה" שיצא ב-6 ביוני. הסינגל השני אותו הוציאה הוא ״הרבה אוויר״ שיצא ב-28 ביולי. הבאים שיצאו ״אני איתו עכשיו״, ו״הזמן אזל״.
דיבוב
דיבבה מספר דמויות ב"סופר סטרייקה". כן דבבה טרנר את פרייה בסרט הקולנוע "אגדה עם זנב", את טוטו בסרט "דוקטור דוליטל", את קלרה בסרט ״שיגועים ודרקונים״(2020), בסרט ״סינדרלה והנסיך הסודי״ (2021), בסרט ״מיה והאריה הלבן״ ובסדרות "צ'ופ צ'ופ נינג׳ה", "מרבלג'ן" ו"לגו חברות".
קרפדות
קרפדות הן כינוי לקבוצה לא-טקסונומית של דו-חיים מסדרת חסרי הזנב. הקרפדות מצויות בכמה משפחות בכל התת-סדרות של חסרי הזנב. ישנה גם משפחה - קרפדיים (Bufonidae) - הידועים בתור "קרפדות אמיתיות".
ההבדלים בין הקרפדות לבין הצפרדעים אינם מובהקים, ולא ניתן להבחין בין שתי קבוצות אלו באופן מוחלט. בין המאפיינים המבדילים בין צפרדע לקרפדה ניתן למנות בעיקר את הנטייה לחיים מרוחקים יחסית מהמים, ובעקבותיה מספר מאפיינים קשורים: עור עבה ומחוספס וגוף מוצק (למניעת התייבשות), צבע חום (להסוואה טובה יותר) ורגליים קצרות - הגורמות לכך שיאבדו את אחת מתכונותיהן האופייניות של הצפרדעים, הניתור. קרפדות רבות נוהגות לחפור. בעוד רוב הצפרדעים מטילות את ביציהן בגושים, הקרפדות נוהגות להטיל שרוכי ביצים ארוכים.
לקרפדות רבות, בעיקר ממשפחת הקרפדיים, יש שתי בלוטות בצידי הראש, הנקראות "בלוטות הפארוטיד". בלוטות אלו מכילות רעל, שעוצמתו משתנה ממין למין, אותו מפרישה הקרפדה כאשר היא במצוקה. רעל זה אומנם עלול להיות מסוכן לבני אדם, אך הוא אינו גורם יבלות - בניגוד לאמונה המקובלת. ההפרשות של מספר מינים הן בעלות אפקט פסיכואקטיבי, ויש הנוהגים ללקק אותו מגוף הקרפדה ("ללקק קרפדות") לעשנו או לבלוע אותו.
מיון
מלבד משפחת הקרפדיים (שהיא העיקרית בקבוצה), ישנן עוד כמה משפחות של קרפדות, ביניהן:
כיזאן
כִּיזָאן הוא אלמנט אדריכלי במעקה, המאפשר פרטיות וחציצה מחד, ואוורור מאידך.
כיזאן הוא שמה הערבי של טכניקת עיצוב מעקה גג או מרפסת, בה משולבים גלילי חרס חלולים בתוך יציקת מלט או בטון. הגלילים מאפשרים מעבר אוויר ורוח, כך שאף על פי שהגג או המרפסת מוסתרים מהרחוב, המעקה שלהם אינו חוסם את הבריזה הטבעית, ומאפשר לשוהים על הגג או המרפסת ליהנות ממנה.
גלילי החרס מזכירים בצורתם כלי חרס פשוטים נטולי תחתית, והם משולבים באופן מסודר בתוך יציקת המלט או הבטון. העיצוב המקובל ביותר לסידור גלילי החרס של הכיזאן הוא במשולשים, כך שהמעקה משמש הן מבחינה פונקציונלית, והן מבחינה עיצובית-עיטורית.
שימוש אחר בכיזאן, שהתפתח מן השימוש המקורי, הוא "הכיזאן האטום", המשולב בכיפות ובגגות ולא במעקות. במקרה זה ישולבו גלילי החרס ביציקת הגג, אך במקום שיהיו פתוחים משני צידיהם, ייסתם צד אחד שלהם בזכוכית אטומה, ולעיתים אף צבעונית. מטרת "הכיזאן האטום" היא לאפשר לתאורה טבעית מן החוץ להיכנס אל המבנה, תוך שמירה מרבית על פרטיות באי הבית, או חסימה מפני גשמים ולכלוך.
השימוש בכיזאן היה נפוץ מאוד בירושלים במשך מאות שנים, עד ראשית המאה ה-20, ורבים מבתי הרובע המוסלמי מעוטרים עד ימינו במעקות כיזאן. דוגמאות יפות ל"כיזאן אטום" ניתן למצוא בתוף הכיפות של בתי הכנסת הספרדיים, שם ישנו כיזאן צבעוני; וכן בחמאם הטורקי בעכו, שם הבטיחו את פרטיותם של הרוחצים על ידי הכיזאן האטום. במסגרת שיפוצי החמאם והפיכתו לאתר תיירות בראשית שנות ה-2000, הוחלף חלק מהכיזאן האטום בזכוכית רגילה, שאין לה ולא כלום עם ייעודו המקורי של הכיזאן.
ציון זיו (זלוף)
שירות צבאי
זיו נולד בעיראק, עלה ארצה בשנת 1951 וגדל בכפר סבא ובנתניה. עם גיוסו לצה"ל בשנת 1965 שובץ בחטיבת גולני. בגולני עבר זיו הכשרה כלוחם, קורס מ"כים חי"ר וקורס קציני חי"ר ובתום הקורס שימש כמפקד מחלקה בחטיבת עודד, ופיקד עליה במלחמת ששת הימים. כמפקד פלוגה בגדוד 51 לחם זיו במלחמת ההתשה. בין היתר הוביל זיו את פלוגתו במבצע פלצור, בפשיטה כנגד עמדות מחבלים בהר דב, במהלכו נהרגו כחמישים מחבלים. לאחר מכן לחם במלחמת יום הכיפורים כסגן מפקד גדוד 51, בין היתר במבצע קינוח. במבצע ליטני שימש כמפקד גדוד 51. זיו התפטר מתפקידו לאחר אירוע אש כוחותינו שהתרחש בגדוד. בשנים 1981-1982 פיקד על חטיבת החרמון. בתפקידו האחרון בצה"ל היה מדריך ראשי במכללה הבין זרועית לפיקוד ומטה (פו"ם). סיים את שירותו בצה"ל בשנת 1989 בדרגת אל"ם.
שכבת הרשת של מודל ה-OSI
שכבת הרשת (Network) היא השכבה השלישית במודל ה-OSI והיא אחראית על מיפוי לוגי של הרשת והעברת נתונים על פי מיפוי זה. היא מספקת שירותים לשכבת התעבורה ומשתמשת בשירותיה של שכבת הקו על מנת להעביר את הנתונים על גבי הרשת.
שכבת הרשת היא השכבה בה מתבצעות כל ההחלטות הנוגעות לדרך בה יועברו הנתונים על גבי הרשת, היא זו שתקבע האם קיים קשר בין המקור ליעד, היא תבחר באיזו דרך יעברו הנתונים (בהנחה שקיימת יותר מדרך אחת בין המקור ליעד) על פי שיקולים שונים, ביניהם מהירות, זמינות ויכולת יצירת קשר, יעילות, עומס ועלויות.
שכבת הרשת אחראית גם על חלוקת כתובות לוגיות לכל התחנות ברשת. כתובות לוגיות (כיום בדרך כלל כתובות IP) הן כתובות שניתנות על פי היגיון מסוים, בדרך כלל בצורה מדרגית, על מנת שאפשר יהיה לאתר כל תחנה בקלות יחסית. לא יכול להתקיים מצב בו לשתי תחנות באותה רשת יש אותה כתובת לוגית.
רכיבים המתפקדים בשכבת הרשת
נתב מבצע החלטות ניתוב על פי כתובות לוגיות, הוא משתמש בפרוטוקולים מנתבים ומבצע החלטות על פי כתובות לוגיות שניתנו על ידי פרוטוקולים מנותבים ולכן הוא נחשב לרכיב המתפקד בשכבת הרשת של מודל ה-OSI.
קישורים חיצוניים
OSI-Modell
יאן ברוסה
יאן ברוסה (בצרפתית: Ian Brossat; נולד ב-23 באפריל 1980) הוא פוליטיקאי צרפתי יהודי, סגן ראש עיריית פריז.
ביוגרפיה
מאז 2008, הוא חבר במועצת העיר של פריז ומייצג את הרובע ה-18, נבחר מטעם המפלגה הקומוניסטית. הוא התמודד ללא הצלחה בבחירות לאספה הלאומית ב-2012 והפסיד לדניאל ואליאן.
גאוסטרנברגיה
גאוסטרנברגיה (שם מדעי: Geosternbergia) הוא זוחל קדום מעופף מסדרת הפטרוזאוריה שהיה קרוב לפטרנודון ודומה לו מאוד. שניהם היו מגדולי הפטרוזאורים, והם חיו בתקופת הקרטיקון.
מאפיינים
מאובניו של פטרוזאור זה נמצאו באמריקה הצפונית.
מוטת כנפיו הגיעה ל-7.25 מטרים. נמצאה לסת תחתונה של בוגרים שהייתה ארוכה מאוד והגיעה לאורך 1.2 מטרים. לא היו לו שיניים כלל. מעל ראשו הייתה קרן או כרבולת ארוכה שפנתה אחורה ושימשה לאיזון, וככל הנראה גם לתצוגה. הקרן הייתה מעט יותר זקופה מקרנו של הפטרנודון. לנקבות הייתה קרן קצרה יותר והן היו קטנות מהזכרים.
ככל הנראה, דמה שטח המחיה של הגאוסטרנברגיה לזה של הפטרנודון, מעל חופי ימים, מהם הוא שלה דגים במקורו הגדול וקינן בראשי הצוקים בקבוצות גדולות.
בתרבות
פטרוזאור זה הופיע במשחק המחשב Jurassic World Evolution 2.
חומצת שומן חיונית
חומצות שומן חיוניות (באנגלית: Essential fatty acid או EFAs), הן חומצות שומן, אשר נחוצות בתזונה של בני אדם ובעלי חיים, מכיוון שהגוף אינו מסוגל לסנתז אותן בעצמו.
ישנן רק שתי חומצות שומן חיוניות לבני האדם - חומצה אלפא-לינולנית (חומצות שומן מסוג אומגה 3) וחומצה לינולאית (חומצת שומן מסוג אומגה 6). מספר חומצות שומן אחרות יכולות להיות חיוניות כאשר מתפתחים תנאים מסוימים או מחלות מסוימות - לדוגמה, חומצה דוקוזאקסואנואית (חומצת שומן מסוג אומגה 3) וחומצה גמא לינולנית (חומצת שומן מסוג אומגה 6).
כאשר התגלו שתי חומצות השומן החיוניות במהלך 1923 הן כונו בתחילה "ויטמין F", אולם בשנת 1929, מחקר שבוצע בחולדות הראה שמדויק יותר לסווג את שתי חומצות השומן החיוניות כשומנים ולא כויטמינים.
חומצות השומן הללו נחשבות חיוניות, משום שהחוקרים גילו כי כאשר מסירים את חומצות השומן הללו מהתזונה, הדבר פגע בהתפחתות התקינה של ילדים ובעלי חיים צעירים.
Beat It
Beat It הוא השיר השלישי מתוך האלבום Thriller של הזמר והיוצר מייקל ג'קסון, אשר יצא ב-14 בפברואר 1983. הגיטריסט ההולנדי-אמריקאי אדי ואן היילן מנגן סולו גיטרה, למרות שנמנע על ידי חברת ההפקות שלו, להופיע בקליפ.
השיר זכה בשני פרסי גראמי בשנת 1984 ושני פרסי המוזיקה האמריקני ונכנס להיכל התהילה של הפקת וידאו-קליפים.
השיר דורג על ידי מגזין הרולינג סטון במקום ה-344 מתוך "500 השירים הטובים בכל הזמנים" ובמקום ה-81 מתוך "100 שירי הגיטרה הטובים בכל הזמנים" .
הפקה
המפיק, קווינסי ג'ונס, רצה לכלול שיר רוקנרול לאלבום למרות שג'קסון מעולם לא הראה התעניינות בסגנון זה. כאשר פנה ג'ונס אל אדי ואן היילן מלהקת ואן היילן, ואן הלן חשב שזו שיחת מתיחה. לאחר שהבין כי השיחה אותנטית, הוא הקליט את סולו הגיטרה ללא תשלום. למרות שלהקתו וסביבתו חשבה שנהג בטיפשות הוא טוען כי ראה בזה טובה אישית.
מצעדים ודרוגים
"Beat It" שהה במקום הראשון במצעד הבילבורד הוט 100 במשך 3 שבועות. השיר צעד עם "Billie Jean", הסינגל הקודם של ג'קסון, בו זמנית בחמשת הגדולים. השיר כבש את המצעדים במדינות רבות. לאחר מותו של ג'קסון ב-2009, חזר השיר למצעדי העולם.
HOT VOD Young
HOT VOD Young (בתרגום חופשי לעברית: הוט VOD לצעירים) הוא ערוץ טלוויזיה בכבלים שמשודר ב-HOT. הערוץ פועל בשיטת VOD וכולל בו את כל תוכניות כוכבי הילדים ונוער של HOT.
הערוץ הוקם ב-11 במרץ 2010 וכולל את הכוכבים של HOT. חוץ מכוכבי ילדים כמו רינת גבאי, שי ורועי ואודי ואביעד ניתן למצוא גם תוכניות לנוער כמו "סוסי פרא", "שכונה" ו"פוראבר" וגם את תכני ערוץ לולי (כמו "בינג", "הגן הקסום..." צבעבלוקס וטלטאביז)
באוגוסט 2016 עלו שני מופעי "HOT VOD Young LIVE", מופע לקטנטנים ומופע לילדים ונוער. בקיץ 2017 חזרו המופעים ובקיץ 2018 חזר רק למופע ילדים ונוער.
ב-12 באוגוסט 2018 עלתה דרמת הנוער "אילת" מבית HOT VOD Young מיוצרי הלהיט "גאליס" (למרות שהסדרה הופקה על ידי ערוץ הילדים, הסדרה לא משודרת בערוץ הילדים בשל סיום הערוץ ב-HOT). בנוסף הסדרה משודרת ב-HOT3 ובערוץ ספיד.
הירונים צ'רנובסקי
הירונים צ'רנובסקי (בפולנית: Hieronim Ignacy Czarnowski; ינואר 1834 – 28 בדצמבר 1902) היה שחמטאי פולני.
ביוגרפיה
צ'רנובסקי חי בוורשה (אז באימפריה הרוסית) שם שיחק, בין היתר, עם אלכסנדר פטרוב ושמעון אברמוביץ וינוור. לאחר הכישלון של התקוממות ינואר (1863-64) היגר לצרפת.
בשנת 1867 הגיע למקום השמיני בתחרות פריז (המנצח: איגנץ קוליש) וניצח בתחרות קפה דה לה רז'אנס. צ'רנובסקי ניצח בדו-קרב את פרטי +3 -0 =1 (+ ניצחונות – הפסדים = תוצאות תיקו).
בשנת 1880 הגיע צ'רנובסקי לקרקוב (אז באימפריה האוסטרו-הונגרית) בתקופה של האוטונומיה של גליציה. הוא היה מייסד משותף ונשיא מועדון השחמט של קרקוב (Krakowski Klub Szachistów) שם ניצח בתחרות בשנת 1897.
וולברין והאקס-מן
וולברין והאקס-מן (באנגלית: Wolverine and the X-Men) היא סדרת אנימציה אמריקאית המבוססת על סדרת הקומיקס אקס-מן. הסדרה הופקה לשידור על ידי מארוול אנימציה עבור ערוץ ניקלודאון בשנת 2008 למשך 26 פרקים.
זהו עיבוד הטלוויזיוני המצויר הרביעי של האקס-מן, אחרי הפיילוט "גאוות האקס-מן" משנת 1989, "אקס-מן: סדרת האנימציה" משנים 1992-1997, ו"אקס-מן: הדור הבא" משנים 2000-2003.
כאשר הסדרה החלה היא קיבלה את אחוזי צפייה הגבוהים ביותר שהיו בערוץ אבל לאחר מכן אחוזי הצפייה החלו לצנוח והסדרה סיימה את שידוריה ב-2009.
תקציר העלילה
במהלך מתקפה על בסיס האקס-מן נחטפים פרופסור אקס וג'ין גריי. האירועים הללו מובילים לפירוק קבוצת האקס-מן.
שנה אחת לאחר מכן, וולברין וחיה מחליטים לאחד מחדש את האקס-מן. אייסמן, שאדוקאט, סייקלופס, אמה פרוסט, אנג'ל ופורג' מצטרפים לצוות. בהמשך אמה פרוסט מצליחה לאתר את פרופסור אקס באי ג'נושה תחת השגחתו של מגנטו. בעקבות כך הצוות מחליט לצאת לג'נושה ולהחזיר את פרופסור אקס. לאחר קרב קצר עם מגנטו הצוות מצליח להציל את פרופסור אקס.
המשוטטים
{|
גווילם לי
ביוגרפיה
לי נולד בבריסטול להורים ולשים, טום וסיינוון. יש לו שלושה אחאים: גריינט, אוון וריהנון. בילדותו עברה המשפחה לסאטון קולדפיד שבברמינגהאם, אבל הוא מזדהה כוולשי. לי למד ספרות אנגלית באוניברסיטת קארדיף ודרמה בבית הספר גילדהול למוזיקה ודרמה. ב-2008 קיבל מדליית זהב על לימודיו בגילדהול. הוא מתגורר בלונדון.
1997–2011
כנער הצטרף לי ללהקת תיאטרון. בשנים 1997 ו-1998 כיכב בעיבוד טלוויזיוני של סדרת ספרי "Animal Ark". בגיל 16 החל להופיע במחזה "ריצ'רד השלישי" עם הלהקה השייקספירית המלכותית. ב-2011 הופיע לי בתפקיד ראשי בעונה האחרונה של הסדרה "צבא היבשה של נשים". הוא הופיע בתפקידי אורח בסדרות טלוויזיה כגון "אפר לאפר", "בשר טרי", "מונרו" ו"הנרי החמישי". ברדיו הופיע לי בדרמות "The Emerald Tiger", ו-"The Silver Turk" המבוססות על הסדרה "דוקטור הו", ובעיבוד לרומן "הים האכזר".
ב-2008 הוענק ללי פרס איאן צ'ארלסון על הופעתו במחזה "אדיפוס" בהפקת התיאטרון המלכותי הלאומי. ב-2009 גילם את לארטס לצדו של ג'וד לאו בהפקה של המחזה "המלט" בתיאטרון דונמאר וסט אנד.
ב-2011 זכה לי בפרס איאן צ'ארלסון על תפקידו בדמות אדגר בהפקה של המחזה "המלך ליר" בתיאטרון דונמאר ורהאוס.
2012–היום
ב-2012 כיכב לי בהפקה של טרפלגר סטודיוס למחזה "The Promise" מאת אלכסיי ארבוזוב.
בחג המולד 2013 החל לי להופיע בתפקיד סמל בילוש צ'ארלי נלסון, לצדו של פקד בילוש ברנבי, בעונה ה-16 של הסדרה "רציחות במידסומר", שכלל את הפרק המאה של הסדרה. בתחילת 2014 שיחק לי במחזה "ורסאי" בתיאטרון דונמאר ורהאוס.
באפריל 2016 פורסם שלי לא ישתתף בעונה ה-19 של "רציחות במידסומר". לי ציין בחשבון הטוויטר שלו שהוא יופיע בסדרה חדשה "ג'יימסטאון". ב-2018 גילם לי את דמותו של הגיטריסט בריאן מיי מלהקת קווין בסרט הביוגרפי "רפסודיה בוהמית", שהיה מועמד לפרס גילדת שחקני המסך בקטגוריית הופעה מצוינת של צוות שחקנים בסרט קולנוע.
רות אלמוג
רות אלמוג (נולדה ב-15 במאי 1936) היא סופרת ישראלית.
ביוגרפיה
במהלך השנים כתבה ספרים רבים, לנוער ולמבוגרים. הרומן שלה "שורשי אוויר" זכה בפרס ברנר. לאחרונה יצא לאור ספר של מבחר מסיפוריה שנכתבו בין השנים 1967–1997. ספרים פרי עטה תורגמו לאנגלית, לגרמנית, להולנדית ולסינית.
חיים אישיים
רות אלמוג הייתה נשואה למשורר אהרן אלמוג עד למותו בשנת 2021, ולהם שתי בנות: המוזיקאית שירה אלמוג והמתרגמת אליענה אלמוג.
קישורים חיצוניים
מכּתביה:
על כתביה:
קוד ליניארי
קוד ליניארי הוא קוד, כלומר, אוסף של וקטורים מעל שדה סופי בן q איברים, המהווה מרחב וקטורי. המבנה המוגבל של קודים אלה מאפשר לאפיין ולחקור אותם באופן תאורטי, וליישם שיטות פשוטות ויעילות לקידוד ופענוח שלהם (כדוגמת פענוח סינדרומי, שיוצג בהמשך; גם מציאת מרחק מינימלי בקוד ליניארי ניתנת לביצוע יעיל בהרבה מאשר במקרה הכללי).
בתקשורת, משמשים קודים ליניאריים לתיקון ואיתור שגיאות באמצעות הוספת יתירות למסר הנשלח. למשל, קוד המינג הבינארי מאורך 7 הוא קוד ליניארי המאפשר שידור מידע של 4 סיביות (מספרים בין 0 ל-15) באמצעות מילים בנות 7 סיביות. בתמורה ליתירות, מבטיח הקוד את האפשרות לתקן כל שגיאה בודדת.
הגדרה
קוד ליניארי מאורך n, ומימד k הוא תת-מרחב מממד k של המרחב הווקטורי, כאשר הוא השדה הסופי בן q האיברים. קוד כזה מכונה גם קוד \ [n,k] q-ארי, (עבור q=2, מכונה הקוד מכונה קוד בינארי, ועבור q=3, טרנארי) או במקרה שיש עניין לציין את מרחק הקוד d, קוד [n,k,d].
תכונות
קוד [n,k] ליניארי C מכיל q^k איברים, וניתן להצגה באמצעות בסיס בן k איברים. מטריצה אשר שורותיה הן בסיס לקוד מכונה מטריצה יוצרת של הקוד.
לכל שתי מילות קוד שונות מגדירים  (כאשר  מציין את מרחק המינג בין המילים, ו- את משקל המילה - כלומר, מספר המקומות בהם היא שונה מאפס), ומרחק הקוד מוגדר להיות. מכך ניתן להסיק שמרחק הקוד של קוד ליניארי שווה למשקל המינימלי של מילות הקוד השונות מאפס:.
.
מטריצה יוצרת של קוד זה מכונה מטריצת בדיקת זוגיות של C, ומקיימת GH^{T}=0 כאשר G היא מטריצה יוצרת של C, ו-H היא מטריצת בדיקת זוגיות שלו. מכאן מקבלים כי
בשיטת הפענוח הסינדרומי נעשה שימוש במטריצה זו לפענוח C.
סימון מקובל
בספרות אין אחידות בסימון הפרמטרים של קוד ליניארי. בעוד שבחלק מהספרים מדובר בקוד [n,k,d] ליניארי, וקוד (n,k,d) בלתי ליניארי (כאשר בסימון הראשון משמעות k ממד המרחב בעוד שבשני k הוא מספר המילים המדויק בקוד), בחלק מהספרים נהוג סימון הפוך. בערך זה נעשה שימוש בסימון הראשון (הסוגריים המרובעים) לסימון קוד ליניארי.
ראשי מחלקות
בהינתן קוד [n,k] ליניארי \ C, ניתן לחלק את המרחב למחלקות מהצורה  לכל. כלומר, לאוספי כל הווקטורים המתקבלים מהוספת וקטור כלשהו (לאו דווקא מילת קוד) לכל איברי C. המחלקות המתקבלות על ידי C שוות כולן בגודלן לגודלו של C, דהיינו מכילות q^k איברים כל אחת.
למחלקות הללו קיימים נציגים רבים. למעשה, כזכור מתורת החבורות, קיים שוויון בין שתי מחלקות אם ורק אם. על כן, שני וקטורים שייכים לאותה המחלקה אם ורק אם ההפרש ביניהם הוא מילת קוד. לכן, כל אחד מאיברי מחלקה יכול לשמש נציג שלה. עם זאת, נבחר לכל מחלקה כנציג וקטור בעל משקל מינימלי במחלקה. את הנציגים שהתקבלו באופן זה נכנה ראשי המחלקות של C.
פענוח באמצעות ראשי מחלקות מתבסס על האבחנה שאם נשלחה מילת קוד \mathbf{x} והתקבלה תחתיה מילה \mathbf{y}, וקטור השגיאה (במקרה הבינארי, למשל, מדובר בווקטור אשר מכיל 1 במקומות בהם התקבלו השגיאות בתקשורת) שייך לאותה המחלקה לה שייכת המילה \mathbf{y}. משקל וקטור השגיאה שווה למספר השגיאות שהתקבלו בתקשורת. לכן, אם אנחנו מעוניינים בתיקון שגיאות לפי שיטת השכן הקרוב ביותר, יהיה עלינו להניח וקטור שגיאה ממשקל מינימלי, ולכן שווקטור השגיאה הוא אחד מראשי המחלקה לה שייך \mathbf{y}. לאחר שקבענו את וקטור השגיאה \mathbf{v}, הפענוח יתרחש באמצעות הוספת וקטור השגיאה המשוער \mathbf{v} לווקטור שהתקבל \mathbf{y}, ותתקבל באופן זה מילת הקוד המקורית.
ניתן להעיר ששיטה זו אינה חד משמעית תמיד, ובקוד בעל מרחק קוד של d=2t, תיתכן מחלקה אשר תכיל שני ראשי מחלקות אפשריים בעלי משקל t, אשר הבחירה ביניהם תעשה שרירותית. ביישומים בהם לא מעוניינים בבחירה שרירותית, ניתן להשתמש בשיטת פענוח לא שלם לפיה מבוצע פענוח אך ורק כאשר משקל ראש המחלקה שנמצא קטן מ-t.
פענוח סינדרומי
קושי אחד נותר בשיטה שתוארה לעיל - בהתקבל מילה \mathbf{y}, כיצד ניתן למצוא את ראש המחלקה לה היא שייכת בצורה יעילה? חיפוש סדרתי בין כל המילים האפשריות ידרוש זמן מעריכי באורך \mathbf{y}, ולכן אינו סביר.
לכן, באמצעות שמירת רשימה של ראשי מחלקות והסינדרומים המתאימים להן, ניתן למצוא את ראש המחלקה המתאים לכל מילה \mathbf{y} באמצעות חישוב הסינדרום המתאים לה, ומציאתו ברשימת הסינדרומים.
דוגמאות לקודים ליניאריים
מספר דוגמאות בולטות לקודים ליניאריים הן:
תיאטרון זיקית
תיאטרון רב תרבותי הגליל – זיקית הוא תיאטרון רב תרבותי ישראלי אשר מציג אמנות בין תחומית, בעיקר חזותית.
היסטוריה
תיאטרון זיקית נוסד בשנת 2003 על ידי פבלו אריאל, שמשמש גם כמנהלו האמנותי. תחילתו בשיתוף פעולה של אריאל עם המוזיקאי נאסים דקואר, שהוליד את ההצגה הראשונה "שכנים" בשנת 2003, בה השתתף גם המוזיקאי ווסים בשארה. עיקר עיסוקו האמנותי של התיאטרון הוא בסוגיות רלוונטיות מחיי היום יום והמציאות בישראל. מרבית ההצגות שעולות במסגרתו הן חזותיות, תוך שימוש מינימלי במלל. השפה החזותית המאפיינת את התיאטרון כוללת בובות, חפצים, תנועה ומחול, צלליות, מגזרות נייר, מוזיקה, תאורה וכדומה.
משנת 2004 מופיע התיאטרון בפסטיבלים שונים בישראל. עם הפסטיבלים בהם לוקח תיאטרון זיקית חלק פעיל נמנים פסטיבל עכו, הפסטיבל הבינלאומי לתיאטרוני בובות בירושלים ופסטיבל חיפה להצגות ילדים. מדי שנה אף יוצא התיאטרון לסיבובי הופעות בחו"ל בפסטיבלים ובאירועי תיאטרון שונים, בהם אפשר למנות את תיאטרון מארש בסן פרנסיסקו, בית האמנות בסינגפור, המרכז לאמנויות הבמה בכרונינגן, הולנד, פסטיבל בינלאומי לאומנויות בצ'יוואווה, מקסיקו, פסטיבל בינלאומי לתיאטרוני ילדים במינסק, בלארוס, ופסטיבלים נוספים באנגליה, בולגריה, סרביה, ספרד, אוסטריה, צ'כיה, טורקיה, ארגנטינה, פרגוואי, קולומביה והרפובליקה הדומיניקנית.
בשנת 2017 העלה התיאטרון את הפסטיבל הדו-לשוני הראשון לתיאטרון בובות, "בובות בצפון", בשיתוף עם תיאטרון חיפה. במסגרת הפסטיבל עלו שלוש הצגות ילדים בעברית ובערבית במטרה ליצור חוויה תרבותית משותפת.
התיאטרון שוכן באזור התעשייה תפן שבגליל המערבי.
פרסים
לאורך השנים זכה תיאטרון זיקית בפרסים רבים על פעילותו האמנותית, בישראל ומחוצה לה:
תנועה ערבית להתחדשות
תנועה ערבית להתחדשות (בערבית: الحركة العربية للتغيير) או בראשי תיבות תע"ל, היא מפלגה ערבית-ישראלית אנטי-ציונית שהוקמה לקראת הבחירות לכנסת ה-14 על ידי אחמד טיבי.
היסטוריה
בבחירות לכנסת ה-14 הוקמה תע"ל בשם "האיחוד הערבי" והתמודדה לכנסת, ביטלה את השתתפותה לפני הבחירות לכנסת, ולמרות זאת קיבלה 2,087 קולות ונשארה מחוץ לכנסת הארבע עשרה.
לקראת הבחירות לכנסת ה-15 התאחדה מפלגת האיחוד הערבי, שבינתיים שינתה את שמה לתע"ל עם מפלגת בל"ד שזכתה ל-2 מנדטים: עזמי בשארה, יו"ר מפלגת בל"ד ואחמד טיבי, יו"ר מפלגת תע"ל, אך במהרה התפלגה הסיעה לשתי סיעות נפרדות: בל"ד ותע"ל.
בבחירות לכנסת ה-16 התאחדה תע"ל עם חד"ש ברשימת חד"ש-תע"ל, כשטיבי שובץ במקום השני ברשימה ונבחר לכנסת. בבחירות לרשויות המקומית בשנת 2003 התמודדה המפלגה רק בשתי ערים, שבכל אחת מהם היא נכנסה עם מנדט אחד למועצת העירייה. בבחירות לכנסת ה-17 התמודדה תע"ל עם רע"ם, ברשימת רע"ם-תע"ל, כאשר טיבי משובץ במקום השני ברשימה ונבחר לכנסת.
לקראת הבחירות לכנסת ה-18 בחרה תע"ל את אחמד טיבי להמשיך לכהן כיו"ר המפלגה, את אוסאמה סעדי למקום השני בתע"ל, את רסאן עבדאללה למקום השלישי בתע"ל ואת אעתימאד קעדאן במקום הרביעי בתע"ל. הרשימה המשיכה באיחודה עם רע"מ ברשימת רע"ם-תע"ל, כאשר טיבי נשאר במקום השני ברשימת המפלגה לכנסת ה-18.
גם לקראת הבחירות לכנסת ה-19 נשמרה השותפות בין המפלגות השונות, וטיבי נותר במקום ה-2 של הרשימה המשותפת שנקראה רע"מ-תע"ל-מד"ע.
לקראת הבחירות לכנסת העשרים רצה תע"ל לכנסת במסגרת הרשימה המשותפת, ששילבה בתוכה את כלל המפלגות הערביות בכנסת. יחד עם תע"ל רצו ברשימה זו המפלגות חד"ש, בל"ד ורע"ם. בבחירות השיגה הרשימה המשותפת 13 מנדטים, ולראשונה נבחרו שני חברי כנסת מטעם תע"ל - אחמד טיבי ואוסאמה סעדי. במסגרת הסכם רוטציה ברשימה המשותפת, בפברואר 2018 נכנס לכנסת נציג נוסף מטעם תע"ל - ואאל יונס.
בבחירות לכנסת ה-22 וה-23 התמודדה תע"ל במסגרת הרשימה המשותפת, שקיבלה 13 מנדטים בכנסת ה-22 ובכנסת ה-23 עלתה ל-15 מנדטים ותע"ל הצליחה להכניס נציגה שלישית לכנסת, סונדוס סאלח.
ביום הגשת הרשימות לבחירות לכנסת ה-25, למרות מאמצי גישור, מפלגת בל"ד החליטה לפרוש מהרשימה המשותפת ותע"ל הגישה רשימת מועמדים יחד עם חד"ש. תע"ל שיבצה מועמדים במקומות 2, 6, 8, 10 ו-15 (טיבי, סמיר בן סעיד, אעתימאד קעדאן, אחמד שוקיר וזיאד עווידה בהתאמה). חבר הכנסת אוסאמה סעדי הודיע על פרישה מהחיים הפוליטיים לקראת הגשת הרשימות.
קנטרברי (ניו זילנד)
קנטרברי (Canterbury) הוא חבל בניו זילנד, בחלקו המזרחי של האי הדרומי הכולל את מישורי קנטרברי והאזורים ההרריים שסביבם. שטחו הוא 42,200 קמ"ר והוא החבל הגדול ביותר בניו זילנד. בירתו היא העיר קרייסטצ'רץ' ובה נמצאים גם מוסדות השלטון האזורי ואוניברסיטת קנטרברי. חבל קנטרברי מונה 526,300 תושבים אשר יותר ממחצית מהם מתגוררים בקרייסטצ'רץ'. גבולות החבל הם נהר קונווי (Conway) בצפון, האוקיינוס השקט במזרח, נהר ואיטקי (Waitaki) בדרום והאלפים הדרומיים במערב.
פרובינציית קנטרברי (Canterbury province) הוקמה בשנת 1853 וכללה שטחים נרחבים מהאי הדרומי כולל חבל קנטרברי כיום ואף שטחים בחוף המערבי של האי. הפרובינציה בוטלה והפכה לחבל כפי שהוא מוגדר כיום בעת שבוטלה החלוקה לפרובינציות בריטיות בניו זילנד בשנת 1876.
חלוקה מנהלית
מבחינה מנהלית החבל מחולק לעשר רשויות אזוריות: תשעה מחוזות ועיר אחת. את חבל ואיטקי קנטרברי חלוקת עם אוטגו שמדרום.
The Best of Pink Floyd: A Foot in the Door
The Best of Pink Floyd: A Foot in the Door הוא אלבום אוסף מאת להקת פינק פלויד, שיצא כחלק מפרויקט הרימסטר של הלהקה Why Pink Floyd...?.
אסף כחולי
אסף כחולי (באנגלית: Assaf Kacholi; נולד ב-10 באוגוסט 1975) הוא זמר טנור ישראלי, ומדבב בעברו.
כחולי נחשב לראשוני המדבבים הצעירים ולמזוהה בדיבוב של דמותו של בובי בסדרה "היי בינבה", והנסיך פז בסדרת האנימה "הקוסם מארץ עוץ".
ביוגרפיה
כחולי נולד וגדל בחולון. אביו הוא מהנדס אווירונאוטיקה.
כחולי דיבב את דמותו של בובי בסדרה "היי! בינבה", ובהמשך דיבב גם את את דמותו של הנסיך פז בסדרת האנימה "הקוסם מארץ עוץ", ירמי ב"דנבר הדינוזאור האחרון", ואת דמויותיהם של סניף וסנורק בסדרה "המומינים".
כחולי בוגר תיכון אילון בחולון.
שירת בצה"ל בבה"ד 7 של חיל הקשר והתקשוב כצלם ועורך וידאו. לאחר סיום שירותו הצבאי, למד לתואר ראשון ב. כחולי בעל תואר ראשון בשירה ובאמנויות הבמה מבית הספר למוזיקה ע"ש בוכמן-מהטה באוניברסיטת תל אביב.
בגיל 27 כחולי עבר להתגורר בברלין, ומאז שנת 2007 הוא מופיע ומקליט עם ההרכב הווקאלי אדורו (במקור: ADORO) ברחבי אירופה (גרמניה, אוסטריה ואנגליה). הסגנון של ההרכב כולל עיבודים סימפוניים ליצירות לשירי פופ ידועים ויצירות קלאסיות מפורסמות.
אדורו הופיעו וביצעו שיתופי פעולה מסוגים שונים עם הרכבים ויוצרים שונים, בין היתר: Film Orchester Babelsberg לצידם של פלאסידו דומיגו, חוסה קאררס, ברברה סטרייסנד, אנה פרוהסקה וקתרין ג'נקינס ברויאל אלברט הול בלונדון. בנוסף, הקליטו עם הזמרת הלנה פישר את השיר "כל ליבי הוא שלך".
להרכב שערך כבר מאות הופעות ברחבי אירופה, ביניהן מופע בשער ברנדנבורג לציון 20 שנה לנפילת חומת ברלין עשרה אלבומים רבי-מכר שהוקלטו תחת חברות התקליטים יוניברסל מיוזיק גרופ, סוני מיוזיק ודויטשה גרמופון. האלבומים של ההרכב זכו לפרסים והישגים: אלבומי זהב, פלטינה ופלטינה כפולה.
יחד עם אנסמבל מצו הקליט כחולי את היצירה "הבלדה על מאוטהאוזן".
כחולי הופיע עם הזמרת היוונייה מריה פרנדורי. השניים סיירו ברחבי גרמניה במסגרת הופעות בקונצרט "Songs Of Humanity" וביצעו ביחד שירים של המלחין היווני מיקיס תאודוראקיס.
בשנת 2009 להקתו שרה את ההמנון הלאומי הגרמני במשחק כדורגל של נבחרת גרמניה, וכחולי מציין כי לפני המופע הוא לא שיתף את משפחתו בעניין.
חיות במה יוצרות
חיות במה יוצרות היא תוכנית אירוח ישראלית לילדים ונוער. בסדרה מתארחים יוצרים ממגוון תחומים שונים. את התוכנית מנחה תם אהרון.
התוכנית שודרה בטלוויזיה החינוכית מ-10 בספטמבר 2017 עד 14 באוגוסט 2018, ומשודרת בכאן חינוכית מ-15 באוגוסט 2018.
ל'אסקולניה
ל'אסקולניה (בקטלאנית: L'Escolania) היא מקהלת נערים של קולות סופרן ואלט הפועלת במנזר הבנדיקטיני סנטה מריה דה מונטסראט, סמוך לברצלונה שבחבל קטאלוניה בספרד. כאשר הרפרטואר דורש זאת, המקהלה מלווה במקהלת הקאפלה של מונטסראט, המורכבת מנערי מקהלה בוגרים והנזירים של מקהלת קאפלת הכומריה.
ל'אסקולניה מזמרת מדי יום בבזיליקה של מונטסראט, לעיתים קרובות לפני קהל גדול של צליינים ומבקרים מכל רחבי העולם. ה"סלבה רג'ינה" של צהרי היום הייתה, במהלך העשורים האחרונים, לפרק המקובל ביותר בעבודת הקודש היום-יומית.
מאז שלהי שנות ה-60 של המאה ה-20, המקהלה יוצאת מתחומי הבזיליקה ומופיעה בקונצרטים בקטאלוניה ובעולם. הקונצרט החשוב ביותר בסיבוב האחרון היה עם "תזמורת הלאומים" (l'Orquesta de les Nations) בניצוח ג'ורדי סאבאל, וההשתתפות באופרה "חלום ליל קיץ" של בנג'מין בריטן בתיאטרון של ברצלונה.
איבר פרימיטיבי
בתורת השדות הסופיים ויישומיה, איבר פרימיטיבי הוא איבר של שדה סופי, היוצר את החבורה הכפלית של השדה. הפולינום המינימלי של איבר כזה נקרא פולינום פרימיטיבי (אף על פי שלמושג זה יש גם משמעויות אחרות).
שורש פרימיטיבי מסדר ראשוני
כפי שהוכיח גאוס, החבורה \ U_p ציקלית עבור כל p ראשוני. כל יוצר שלה, כלומר איבר מסדר p-1 בה הוא שורש פרימיטיבי. מספר השורשים הפרימיטיביים הוא מספר האיברים הזרים לp-1, כלומר \ \phi(p-1), כאשר \ \phi היא פונקציית אוילר.
שורשים פרימיטיביים מסדרים אחרים
ניתן להכליל את המונח שורש פרימיטיבי לכל חבורת אוילר ציקלית. נאמר ש-g שורש פרימיטיבי מודולו m אם הסדר שלו בחבורה Z_{m} הוא \ \phi(m).
נסקור את הסדרים שבהם אכן קיים שורש פרימיטיבי.
ראשית, נוכיח שקיים שורש פרימיטיבי מודולו p^2. ידוע כבר שקיים שורש פרימיטיבי מודולו p, נסמנו g_0.
נשתמש בטענת העזר הבאה - הסדר של g_0 מודולו p, מחלק את הסדר של g_0 מודולו p^2. בנוסף, הסדר של g_0 מודולו p^2 מחלק את הסדר של החבורה, כלומר את p(p-1).
מכאן שהסדר של g_0 מודולו p^2 הוא p-1 או p(p-1). אם הוא p(p-1) סיימנו. נניח שהוא p-1, נביט באיבר (p+1)g_0. הסדר של (p+1) הוא p כי:
לפי הבינום של ניוטון.
לכן, הסדר של (p+1)g_0 הוא p(p-1), כי (p,p-1)=1.
כעת, נוכיח שקיים שורש פרימיטיבי מודולו חזקת ראשוני.
נעזר בטענת העזר הבאה: לכל m\ge2 מתקיים - אם אז.
הוכחת הטענה: באינדוקציה על m. עבור m=2 התוצאה מידית. נניח נכונות ל-m. מתקיים:, לפי משפט אוילר.
אם כן, קיים C כך ש:. מתקיים גם p\nmid C, אחרת בסתירה לנתון.
מכאן, נעלה בחזקת p את שני האגפים נקבל: ,שוב לפי הבינום. היות שp\nmid C קיבלנו כדרוש.
הטענה אומרת, שאם g הוא שורש פרימיטיבי מודולו p^2, אז הסדר שלו לא מתחלק על מודולו. אבל הסדר הוא מהצורה p^{k}(p-1), לכן k>m-2, כלומר k=m-1, ולכן הסדר מקסימלי, כדרוש.
נסמן את הסדר של g מודולו p^m להיות O_{m}(g), ואת הסדר שלו מודולו 2p^m, להיות O^2_{m}(g). בדומה לטענה שהובאה לעיל, אפשר להראות כי. זה אומר:, אבל לפי השוויון לעיל נובע: , ולכן הסדר שלו מקסימלי, כדרוש.
בזאת הושלמה הסקירה, שכן גאוס הוכיח שאלו הם הסדרים היחידים להם יש שורשים פרימיטיביים -
תוצאות חשובות על שורשים פרימיטיביים
גאוס הוכיח שעבור כל מספר ראשוני p (עם המקרה היוצא דופן היחיד של p=3), מכפלת השורשים הפרימיטיביים שלו קונגרואנטית ל-1 מודולו p.
גדלים של שורשים פרימיטיביים
לאחר הסיווג של הסדרים, עולה השאלה - אם כבר קיים שורש פרימיטיבי, מהו השורש הפרימיטיבי המינימלי? למשל, במקרה הנ"ל עם p=7, הוצג כי שני השורשים הם 3,5 והמינימלי שבהם הוא 3.
מתברר שהתשובה לשאלה זו אינה פשוטה ואינה שלמה. הוכחו בנושא מספר טענות, והועלו השערות כדלהלן:
הכללה לכל מספר טבעי
אפשר להגדיר איבר פרימיטיבי ביחס לכל מספר טבעי n, בתור איבר בעל סדר מקסימלי בחבורת אוילר של n. אם n ראשוני, מתקבלת ההגדרה הקודמת.
שימושים ומסקנות
השימוש בשורשים פרימיטיביים הוא רב, ולעיתים הם משמשים כלי עזר במקומות בלתי צפויים.
ראשית, מתקיימת הטענה הבאה: אם g שורש פרימיטיבי, אזי היא שארית ריבועית אם ורק אם k זוגי. בפרט, נובע כי כל שורש פרימיטיבי אינו שארית ריבועית (המקרה של k=1).
צופיתיים
דמיון לקוליבריים
קיים דמיון מורפולוגי בין הקוליבריים ובין הצופיות, אולם מבחינה טקסונומית מדובר בשתי משפחות שונות. הצופיות הן משפחה בסדרת ציפורי השיר והן נפוצות ביבשת אפריקה וגם בישראל. הקוליבריים הם משפחה בסדרת הקוליבראים, והם מצויים ביבשת אמריקה בלבד. הבלבול בין שתי המשפחות נובע ממאפיינים פיזיים ואקולוגיים דומים של שתי הציפורים - גודלן הזעיר, צבעיהן המרהיבים ומקורן הארוך והמעוקל, וכן התזונה המבוססת בעיקרה על צוף פרחים. תופעה זו, של קיום שני טקסונים שאינם קשורים זה לזה, אך בעלי מאפיינים מורפולוגיים דומים, וממלאים תפקידים מקבילים במערכת האקולוגית, מכונה אבולוציה מתכנסת.
ישנן שתי משפחות נוספות של ציפורים – דִּבְשָׁנִיִּים (Meliphagidae; באנגלית Honeyeaters) ונקרות פרחים (Dicaeidae; באנגלית Flowerpeckers) – הדומות לקוליבריים ולצופיות במראן ובהתנהגותן, וגם הן התפתחו כל אחת באופן עצמאי. אזור תפוצתן הוא אסיה, אוסטרליה ואוקיאניה.
תפוצה ומראה
משפחת הצופיות מהווה דוגמה לשוני החיצוני המתקיים פעמים רבות בין זכר לבין נקבה בעולם החי (דו-צורתיות זוויגית): הזכר מתהדר בצבעים יפים ובוהקים כמו כחול, שחור וירוק זוהר על גבו, כתם בצבע כתום, אדום או צהוב על חזהו, וגוונים של  סגול בראשו. לעומת זאת, לנקבה יש מופע חדגוני בצבעי אפור וזית, המשמש לה כהסוואה בין הענפים.
הצופיות בישראל
המין היחיד ממשפחת הצופיות הנפוץ בישראל הוא צופית בוהקת (Nectarinia osea), המכונה גם בקיצור צופית ולעיתים יונק הדבש. בהתאם לתפוצת המשפחה כולה, המוגבלת בעיקר לאזורים טרופיים, תפוצתו הטבעית של המין בישראל הייתה מוגבלת בעבר לאזור הצמחייה הסודנית - אזור בו גדלים בין השאר מינים שמוצאם באזורים הטרופיים של אפריקה, כמו שיטת הסוכך ושיטה סלילנית, ובלוטנית אפריקנית .<BR> עם התפתחות היישוב היהודי בארץ, בשנות השלושים והארבעים של המאה העשרים, השתנה נוף הארץ, ובסביבות היישובים החל גינון מאסיבי בצמחי תרבות, שכללו גם מינים רבים ממוצא טרופי המותאמים להאבקה על ידי ציפורים, עם פרחים ססגוניים העשירים בצוף (למשל טקומית הכף). עקב כך, החלה הצופית להתפשט ברחבי הארץ, וכיום היא נפוצה ביותר בכל חלקי הארץ, בכל עונות השנה.
הערות שוליים
जांभळा सूर्यपक्षी
בולגריה של הוולגה
בולגריה של הוולגה הייתה מדינה היסטורית בטריטוריות של מפגש הקאמה עם הוולגה בין המאה ה-7 ובין המאה ה-13, בשטח הנמצא היום בתחום רוסיה.
לא נמצאו מסמכים בולגרים מבולגריה שעל הוולגה וכל שידוע עליה מקורו במסמכים ערבים, פרסים, הודים ורוסים וממצאים ארכאולוגיים. האזכורים הראשונים כלולים בספרים של אחמד אבן רוסתה.
בסביבות שנת 660 יצאו הבולגרים, שהיו עם טורקי, בהנהגת קוטראג בנו של קובראט, מבולגריה הישנה, מסביבות אזוב והתיישבו בטריטוריות בהן קמה בולגריה של הוולגה. חלק משבטי הבולגרים המשיכו לנוע עד לאזור של בולגריה הבלקנית והתיישבו שם.
לדעת מרבית ההיסטוריונים, בולגריה שעל הוולגה הייתה כפופה תקופה ארוכה לממלכת הכוזרים, אך הייתה בעלת אוטונומיה והקימה את בירתה בעיר בולגר, כ־160 קילומטר מדרום לקאזאן. במאבקם נגד הכוזרים ביקש האלטבר אלמיש, שליט הבולגרים את עזרת בגדאד, בכסף ובעלי מקצוע, לבניית מבצר ותמורת התמיכה הזאת שבטי הבולגרים הכריזו ב־11 במאי 922 על הפיכת האסלאם לדת המדינה שלהם.
ב-1223 חדרו לראשונה צבאות ג'ינגיס חאן לבולגריה שעל הוולגה, אך נוצחו בקרב ליד סמרה. המונגולים שבו ב-1236, אך נזקקו לחמש שנים כדי לכבוש את כל הארץ. בסופו של דבר השטח נכלל באורדת הזהב.